### I. Opis

Názov zákazky:

*„Zabezpečenie servisu prístroja PHARO 300 a opravy čítačiek čiarového kódu a kyvetovej šachty pre Kontrolne chemické laboratórium civilnej ochrany v Jasove, sekcie krízového riadenia Ministerstva vnútra Slovenskej republiky“.*

Druh zákazky: služba

Spoločný slovník obstarávania (CPV):

50410000-2 Opravy a údržba meracích, skúšobných a kontrolných prístrojov

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb:

Ministerstvo vnútra Slovenskej republiky – KCHL CO v Jasove

Termín splnenia zákazky:

31.07.2023

Opis predmetu zákazky:

Zabezpečenie pozáručného servisu UV/Vis spektrofotometra PHARO 300 používanom vo fyzikálno-chemickom laboratóriu KCHL CO v Jasove. Okrem servisu prístroja je potrebná oprava čítačky v kyvetovej šachte, pretože prístroj pri opakovaných meraniach chybne načítava veľkosť aktuálne používanej kyvety. Taktiež je potrebná kontrola čítačky čiarových kódov. Prístroj je určený na stanovenie ukazovateľov kontaminácie pitných a povrchových vôd pri mimoriadnych udalostiach. Využíva sa pri základných fyzikálno-chemických rozborov vôd.

### II. Administratívne informácie

Komunikácia:

 Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov

Lehota na predkladanie ponúk:

Dátum: 12.06.2023

Čas:12.00 hod.

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> )

### III. Podmienky účasti

Verejný obstarávateľ požaduje predložiť:

### Doklad o oprávnení poskytovať tovar -(živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky. V prípade, že uchádzačom je občianske združenie, alebo nadácia, uchádzač predloží potvrdenie Ministerstva vnútra SR o vedení v registri a stanovy/zriaďovaciu listinu.

### IV. Kritériá vyhodnotenia ponúk

Jediným kritériom je najnižšia cena za celkový predmet zákazky.